**Ministru kabineta rīkojuma projekta „Par Rīgas pilsētas pašvaldības nekustamā īpašuma Apakšgrāvja ielā 4, Rīgā pārņemšanu valsts īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemkopības ministrijas padotības iestādes Valsts meža dienestam deleģēto valsts funkciju – meža ugunsdrošības uzraudzību un ugunsgrēku ierobežošanas funkciju veikšanu – rīkojuma projektā minētais nekustamais īpašums tiek nodots valsts pārvaldes funkciju veikšanai.  Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 5.pielikumu Ministru kabineta rīkojuma projektam ir pievienoti nekustamo īpašumu tiesības apliecinošie dokumenti, kā arī Rīgas pilsētas domes 2012.gada 20.marta lēmums Nr.4426 (prot. Nr.79, 32.§) „Par nekustamā īpašuma – zemesgabala Rīgā, Kleistu ielā (kadastra Nr.01001040074), daļas 1754 m² platībā izmantošanu meža ugunsdrošības uzraudzībai un ugunsgrēku ierobežošanai – uguns novērošanas torņa būvniecībai un Rīgas domes 27.09.2011. lēmuma Nr.3684 atzīšanu par spēku zaudējušu” par to, ka nekustamais īpašums ir nepieciešams Zemkopības ministrijas padotības iestādei Valsts meža dienestam deleģētās funkcijas izpildei, t.i., ugunsdrošības uzraudzībai un ugunsgrēku ierobežošanas nodrošināšanai. Par zemes vienības nodalīšanu iepriekšminētā īstenošanai starp Rīgas pilsētas pašvaldību un Zemkopības ministriju 2012.gada 11.aprīlī tika noslēgts Līgums par nekustamā īpašuma – zemes vienības Rīgā, Kleistu ielā (kadastra N. 01001040074) daļas 1754 m² platībā – nodošanu bezatlīdzības lietošanā, un tā izpildes rezultāts ir valsts funkciju veikšanai nodalītā zemes vienība, par kuras nodošanu valstij bez atlīdzības sagatavots Ministru kabineta rīkojuma projekts **„**Par Rīgas pilsētas pašvaldības nekustamā īpašuma Apakšgrāvja ielā 4, Rīgā pārņemšanu valsts īpašumā” (turpmāk – rīkojuma projekts).  Rīkojuma projekts paredz pārņemt valsts īpašumā bez atlīdzības pašvaldības nekustamo īpašumu saskaņā ar Atsavināšanas likuma 42.panta otro daļu un to izmantot, lai nodrošinātu Ministru kabineta 2013.gada 30.jūlija noteikumos Nr.449 „Valsts meža dienesta nolikums” Valsts meža dienestam deleģēto valsts funkciju īstenošanu, kā arī bez atlīdzības nodot pašvaldībai, ja tas vairs netiek izmantots minēto funkciju īstenošanai.  Zemkopības ministrijai, nostiprinot zemesgrāmatā īpašuma tiesības uz Ministru kabineta rīkojuma projektā minēto nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, ierakstot atzīmi par aizliegumu atsavināt nekustamo īpašumu un apgrūtināt to ar hipotēku.  Ministru kabineta rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Zemkopības ministrija un Rīgas pilsētas pašvaldība |
| 4. | Cita informācija | Ietekme uz valsts un pašvaldību budžetiem šā rīkojuma projektam nav. |

*Anotācijas II, III, IV, V, VI un VII sadaļa – projekts šīs jomas neskar.*

Zemkopības ministrs J.Dūklavs

2014.08.08. 8:14

401

V.Grunte

67027316, Vija.Grunte@zm.gov.lv